钦定古今图书集成/明伦汇编/氏族典/第581卷 > 耶律敖卢斡
## 钦定古今图书集成/明伦汇编/氏族典/第581卷 > 耶律敖卢斡

按《辽史宗室传》：“晋王，小字敖卢斡，天祚皇帝长子。驰
马善射，出为大丞相耶律隆运后，封晋王。性乐道人
善，而矜人不能及长，积有人望。保大元年，耶律余睹
与其母文妃密谋立之，事觉，敖卢斡实不与谋，免。二
年，耶律撒八等复谋立，不克，上令缢杀之。或劝之亡，
敖卢斡曰：‘安忍为蕞尔之躯，而失臣子之大节’。遂就”
死。闻者伤之。